OzLabs/hebrew-wiki-articles huggingface dataset:
ג'וי לורן

ג'וי לורן (באנגלית: Joy Lauren; נולדה ב-18 באוקטובר 1989) היא שחקנית אמריקאית. ידועה בעיקר בשל גילום תפקידה של דניאל ואן דה קמפ בסדרת הטלוויזיה "עקרות בית נואשות".

== ביוגרפיה ==
לורן נולדה בשם לורן ג'וי ג'ורגנסן באטלנטה, ג'ורג'יה. היא התגוררה באזור וייל, קולורדו מגיל שנה עד גיל 4. היא למדה בבית הספר "Galloway" שבאטלנטה, ג'ורג'יה, והופיעה במספר הפקות בתיאטרון "Alliance". בגיל 11 היא עברה עם אימה מאטלנטה ללוס אנג'לס כדי לקדם את קריירת המשחק שלה. היא סיימה את לימודי התיכון בגיל 14. ב-2012 היא סיימה את לימודיה לתואר ראשון בהיסטוריה של ארצות הברית מאוניברסיטת קולומביה.

==פילמוגרפיה==
=== קולנוע ===
{| class="wikitable sortable"
|-
! שנה !! שם !! תפקיד !! הערות
|-
| 2003 || Rogues || צ'ויר ||
|-
|2010
|The Assignment
|שלי
|
|-
| 2014 ||בית האבק|| בלית' ||
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2002
|המחלקה
|מרי אלן סמית'
|2 פרקים
|-
|2002
|ליזי מקגוויר
|מעודדת
|פרק: "Movin' on Up"
|-
|2003
|עדיין עומד
|ג'נה
|פרק: "Still Shoplifting"
|-
|2011-2004
|עקרות בית נואשות
|דניאל ואן דה קמפ
|תפקיד חוזר; 78 פרקים
|-
|2006
|המפענחת
|אנג'לה קרטר
|2 פרקים
|-
|2007
|שארק
|קריסטי מייס
|פרק: "Starlet Fever"
|-
|2007
|מרפאה פרטית
|דארסי
|פרק: "In Which Cooper Finds a Port in His Storm"
|}

==קישורים חיצוניים==

* 

* [http://www.thestarscoop.com/interviews/joy-lauren-exclusive-interview/ Joy Lauren Exclusive Interview], באתר The Star Scoop, 30 בינואר 2007

==הערות שוליים==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות ילדות אמריקאיות
קטגוריה:אמריקאים ממוצא דני
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:אמריקאיות שנולדו ב-1989
קטגוריה:אמריקאים שנולדו ב-1989
שלמה דרימר

רבי שלמה דרימר (ה'תק"ס, 1800 <small>בערך</small> – כ"ב בתשרי תרל"ג, 24 באוקטובר 1872) היה רב ופוסק הלכה, מגדולי רבני יהדות גליציה בדורו. מחבר הספרים "ישרש יעקב" על מסכת יבמות, ושו"ת "בית שלמה".

==ביוגרפיה==
נולד בנדבורנה לרב יעקב דרימר ולמרים בת ר' שלמה לנדא, נכדתו של הרב משה לנדא ראב"ד לבוב. אביו היה חסידו של רבי צבי הירש מנדבורנה ולאחר פטירתו עבר לתלמידו רבי מנחם מנדל מקוסוב, ה"אהבת שלום". הוא למד תורה מפי רבי אברהם דוד וואהרמן מבוטשאטש ומפי רבי אהרן משה טויבש. בהמשך למד גם אצל רבי נתן נטע קליצר מפודהייץ. נישא לבתו של ר' משה מנחם מנדל מחסידי אפטא, ולאחר פטירתה נישא בשנית לבתו של רבי צבי הירש גרוסמן רבה של דילטין.

לאחר נישואיו עסק במסחר, אך רבו של אביו, רבי חיים הגר מקוסוב, שידל אותו לעזוב את מסחרו ולהתמנות לרב. בשנת ה'תקצ"ג (1833) התמנה כרב בעיר סקולה, והחזיק במשרה זו כארבעים שנים עד פטירתו בחג שמיני עצרת, כ"ב בתשרי תרל"ג, 24 באוקטובר 1872.

==פסקיו וספריו==

פסקי ההלכה שלו התקבלו בכל הפזורה היהודית באירופה, כך כותב עליו הרבי חיים אלעזר שפירא ממונקאטש: "הגאון בית שלמה ז"ל, הוא מראשי עמודי ההוראה באחרונים מדור שלפנינו". וגם רבי ישראל מאיר הכהן מסתמך על פסקיו בכמה מקומות בספרו ההלכתי "משנה ברורה".

רבי שלמה כתב שני ספרים:

ישרש יעקב: ספר זה, על מסכת יבמות, הוא אחד הספרים היסודיים למסכת זו. 

שו"ת בית שלמה: שו"ת זה יצא בשלושה כרכים ומצוטט רבות בספרות השו"ת.

התנגד למחלוקות ומריבות בתוך הקהילה, וכך כתב לשואל לגבי הסרת צורות ופסלים של חיות מבית הכנסת: 
==משפחתו==
רבי שלמה דרימר השאיר אחריו שישה בנים ושלוש בנות:
* בנו, רבי אברהם דרימר - אב"ד בפרוביזנה, ולאחר פטירת אביו התמנה כרבה של סקולה. מחבר הספר "בארה של מרים". הוא המו"ל של ספרי אביו, והערות רבות שלו משוקעות לאורכם. בנו רבי נתן נטע דרימר כיהן תחתיו ברבנות סקולה בין השנים 1920–1943 ונספה עם בני קהילתו בשואה.
* בניו: רבי יוסף, רבי משה אריה, רבי ירוחם, רבי יעקב, ורבי יהודה ליב.
* בתו שיינא רחל - נישאה לרב ברוך מאיר מנטשל מחבר שו"ת "רב טובך". מו"צ בזבלטוב, רבה של פוטיק ומאוחר יותר אב"ד באוסציה-ביסקופיה
* בתו רוזה רבקה נישאה לרב מנדל פדרר
* בתו מרים נישאה לרב משה הלוי מבוטושאן

==לקריאה נוספת==
* הרב דוד אברהם מנדלבוים, תולדות הגאון רבי שלמה דרימר זצ"ל בעל שו"ת בית שלמה, בתוך: "ישרש יעקב", מהדורה חדשה, ירושלים תש"ע, עמ' 19–39.

==קישורים חיצוניים==
;ספריו
* 
* 
* 
* 
* 

==הערות שוליים==

קטגוריה:רבנים גליציאנים
קטגוריה:רבנים חסידים
קטגוריה:מחברי ספרי שו"ת
קטגוריה:ילידי 1800
קטגוריה:נפטרים ב-1872
קטגוריה:חסידי קוסוב
אבא של חייל

"אַבָּא שֶׁל חַיָּל" (בגאורגית ჯარისკაცის მამა, גַ'רִיקַצִיס מאמא; ברוסית: Отец солдата) הוא סרט קולנוע גאורגי-סובייטי שיצא לאקרנים ב-1964 בבימויו של הבמאי הגאורגי רוואז צ'חיידזה. בסרט, שעסק במסעו של אב אחר בנו הלוחם בחזית במלחמת העולם השנייה, כיכב השחקן הגאורגי הנודע, סרגו זכריאדזה. משנת 1966 הוקרן גם בישראל.

==עלילה==
גיורגי מחרשווילי הוא איכר גאורגי מבוגר המעבד בכפר את כרמו. בנו נלחם כטנקיסט בשורות הצבא האדום במלחמת העולם השנייה. אחרי שהבן מפסיק לכתוב אל הוריו, האב יוצא אל המען של המכתב האחרון מבנו – בית חולים רוסי בקרבת החזית. הוא מקבל את ברכת שכניו הכפריים, הרואים בו את שליחם ומוסרים בידיו חבילות לבניהם החיילים המשרתים בחזית. הוא יוצא למסע של אלפי קילומטרים אל החזית, ולאחר תלאות רבות, כשהוא מגיע לבית החולים, מתברר לו כי בנו החלים וחזר ליחידתו. האב מסרב לחזור לכפרו בלי בשורה מבנו ומתעקש להתגייס לצבא, אף שאינו צעיר, בתקווה שכך ימצא את הבן. הוא מתקדם עם יחידתו עד מבואות ברלין, שם הוא פוגש סוף סוף את בנו החייל, אך זה נפצע אנושות ומת בזרועות אביו. למרות צערו הגדול, ממשיך גיורגי בדרכו, והסרט מסתיים כשהוא צועד יחד עם חבריו ליחידה אל עבר ברלין.

==ביקורת והשפעה==
תפקיד האב האוהב והלוחם הפך את סרגו זכריאדזה לפופולרי ברחבי ברית המועצות וזיכה אותו בשני פרסים סובייטיים: פרס השחקן הטוב ביותר בפסטיבל הסרטים הבינלאומי במוסקבה ופרס לנין.

הווארד תומפסון, מבקר הקולנוע של העיתון האמריקאי הניו יורק טיימס, לא היה שותף לשבחים לסרט ולמשחקו של שחקנו הראשי, אותו ראה כפעלתני מדי וכמוגזם. הוא מציין לטובה את הסצנה, שבה עוצר הגיבור את הטנקים הסובייטיים ומונע מהם לדרוס כרם, ואת הסצנה של מות הבן.

השחקן זאב רווח העיד בריאיון כי הסרט היה מהסרטים הבולטים שצפה בהם בצעירותו ושהשפיעו עליו, ובמיוחד משחקו של כוכב הסרט, סרגו זכריאדזה.

==קישורים חיצוניים==

* 
* 
* 

==הערות שוליים==

קטגוריה:סרטי 1964
קטגוריה:סרטים סובייטיים
קטגוריה:סרטי מלחמת העולם השנייה
קטגוריה:סרטים גאורגיים
קטגוריה:סרטים רב-לשוניים
לוסיה אצ'בריה

לוסיה אצ'בריה (בספרדית: Lucía Etxebarría) היא סופרת ספרדייה ממוצא בסקי. היא נולדה בוולנסיה בשנת 1966 להורים בסקים, הצעירה בין שבעה ילדים.

==קריירה==
ספרה הראשון היה ביוגרפיה של קורט קוביין וקורטני לאב: La historia de Kurt y Courtney: aguanta esto משנת 1996. 

הרומן הראשון שלה, אהבה, פרוזאק, סקרנות וספקות (1997) יצא בעברית בהוצאת עם עובד בתרגום יערית טאובר בן-יעקב בשנת 2004. הרומן השני שלה, Beatriz y los cuerpos celestes, זכה בפרס נדאל. הרומן De todo lo visible y lo invisible משנת 2001 זכה בפרס פרימוורה. הרומן איזון מופלא משנת 2004, שיצא בעברית בהוצאת עם עובד בתרגום יערית טאובר בן-יעקב בשנת 2007, זיכה אותה בפרס פלנטה בשנת 2004. בנוסף לרומנים, פרסמה גם שירה; אוסף שיריה Actos de placer y amor זכה בפרס ברקרולה לשירה בשנת 2004. היא פרסמה גם שני קבצים של מאמרים פמיניסטיים, וכן עסקה בכתיבת תסריטים.

בשנת 2011, הכריזה אצ'בריה שתחדל מכתיבה, היות שלדבריה ההעתקה הפיראטית של ספריה הפכה את הכתיבה לבלתי-משתלמת. למרות זאת, פרסמה ספרים גם בשנת 2012 ו-2013, וכן הקימה כתב עת (עם אחרים) בשם AllegraMag בשנת 2012.

==קישורים חיצוניים==

* 

==הערות שוליים==

קטגוריה:ילידות 1966
קטגוריה:ספרדים שנולדו ב-1966
קטגוריה:סופרות ספרדיות
קטגוריה:פמיניסטיות ספרדיות
קטגוריה:משוררות ספרדיות
משפט הופקינס-לויצקי

משפט הופקינס-לויצקי (Hopkins–Levitzki theorem) הוא משפט בתורת החוגים, הקובע כי כל חוג ארטיני שמאלי הוא גם נתרי שמאלי. הטענה נכשלת מעל מודולים כלליים. המשפט נקרא על שם צ'ארלס הופקינס ויעקב לויצקי.

==הוכחה==
מספיק להוכיח כי לחוג יש סדרה נורמלית. יהי <math>J=Jac(R)</math> רדיקל ג'ייקובסון של החוג. ידוע כי רדיקל ג'ייקובסון הוא נילפוטנטי, נניח <math>J^k=0</math>. נביט בשרשרת:
<math display="block">R \supseteq J \supseteq \dots \supseteq J^k=0</math>
כל גורם שלה הוא מהצורה <math>M_i = J^{i-1}/J^i</math>; זהו מודול ארטיני מעל <math>R/J</math>, ולכן פשוט למחצה. לכל מודול פשוט למחצה יש סדרת הרכב, ולכן גם לחוג כולו, כדרוש.

ניתן לתת הוכחה מעט מסובכת יותר תוך שימוש ברדיקל הראשוני.

==הכללות==
למשפט יש מספר ניסוחים כלליים יותר, והמשותף לכולם הוא שהם מקשרים בין תנאי השרשרת העולה לתנאי השרשרת היורדת.

חוג <math>R</math> נקרא עיקרי-למחצה (semiprimary) אם <math>J(R)</math> אידיאל נילי ו-<math>R/J(R)</math> חוג פשוט למחצה. אחד ההכללות למשפט היא שמודול מעל חוג עיקרי-למחצה הוא בשקילות ארטיני, נתרי ובעל סדרת הרכב (כלומר, כל אחד מהתנאים גורר את האחרים).

הגרסה הקודמת נובעת מגרסה זו, שכן כל חוג ארטיני שמאלי הוא עיקרי-למחצה.

==דוגמה נגדית למודול כללי==
כאמור, המשפט נכון רק עבור חוגים: לא כל מודול שמאלי ארטיני הוא שמאלי נתרי. למשל, נביט בחבורה הקוואזי-ציקלית <sup></sup>
<math>\mathbb{Z}(p^\infty)=\mathbb{Z}\left[\frac{1}{p}\right]/\mathbb{Z}</math>. יש בה שרשרת עולה אינסופית <math>\left\langle \frac{1}{p} \right\rangle \subset \left\langle \frac{1}{p^2} \right\rangle \subset \dots</math>, ולכן איננה נתרית. היא כן ארטינית, שכן כל שרשרת <math>\left\langle \frac{1}{n_1} \right\rangle \supseteq \left\langle \frac{1}{n_2} \right\rangle \supseteq \dots</math> גוררת <math>n_i|n_{i-1}</math>, ולכן יש איבר קטן ביותר, כלומר היא סופית.

קטגוריה:תורת החוגים
קטגוריה:משפטים באלגברה
מניפסט ראסל-איינשטיין

מניפסט ראסל-איינשטיין פורסם בלונדון ב-9 ביולי 1955 על ידי הפילוסוף ברטראנד ראסל בעיצומה של המלחמה הקרה. המניפסט הדגיש את הסכנות בשימוש בנשק גרעיני וקרא למנהיגי העולם לחפש פתרונות שלום לסכסוכים בינלאומיים.
על המניפסט חתמו 11 מדענים אינטלקטואליים, ביניהם אלברט איינשטיין, שחתם על המניפסט מספר ימים לפני מותו ב-18 באפריל 1955.

==הרקע לכתיבת המניפסט==
השימוש הראשון בנשק גרעיני נעשה ב-16 ביולי 1945 במדבר ניו מקסיקו. באוגוסט אותה שנה הטילה ארצות הברית את פצצות האטום על הירושימה ועל נגסאקי. יותר מ-100,000 בני אדם נהרגו בשתי ההפצצות.

ב-18 באוגוסט 1945 פרסם ברטראנד ראסל מאמר דעה בעיתון נגד הנשק הגרעיני, אותו החל לכתוב ביום בו נגסאקי הופצצה. חלק מהדברים שכתב הופיעו מאוחר יותר במניפסט.	

יוסף רוטבלט, שעבד כמדען בפרויקט מנהטן לפיתוח נשק גרעיני, הצטרף אף הוא לפעילותו של ראסל לאחר ההפצצות ביפן, והיה למדען היחיד שעזב את הפרויקט מטעמי מצפון.

במהלך השנים שלאחר מכן ראסל ורוטבלט עבדו יחד במאמץ משותף לרסן את הפצת הנשק הגרעיני, בשיתוף פעולה עם אלברט איינשטיין ומדענים נוספים כדי לחבר את מה שנודע לאחר מכן כמניפסט ראסל-איינשטיין.

==תקציר==
המניפסט קרא למדענים מכל העולם להתכנס ולמחות כנגד הסכנות הנשקפות לאנושות בעקבות השימוש בנשק להשמדה המונית. מחברי המניפסט טוענים כי למרות חילוקי הדעות הפוליטיים, הבאים לידי ביטוי במלחמה, על האנושות להבין כי המשך המלחמה באמצעים הטכנולוגיים החדישים עלול להביא לסופה של האנושות. 
מחברי המניפסט קוראים לממשלות העולם להתעלות מעל חילוקי הדעות והאינטרסים הפוליטיים, ולנסות להביא ליישוב הסכסוכים בדרכי שלום.

==החתומים על המניפסט==
* מקס בורן
* פרסי ברידג'מן
* אלברט איינשטיין
* לאופולד אינפלד
* פרדריק ז'וליו-קירי
* הרמן מולר
* לינוס פאולינג
* ססיל פאוול
* יוסף רוטבלט
* ברטרנד ראסל
* הידקי יוקאווה

==קישורים חיצוניים==
* [http://pugwash.org/1955/07/09/statement-manifesto נוסח המניפסט] 
* [https://archive.today/20121212034251/http://www.lehman.edu/deanhum/philosophy/BRSQ/pugwash.htm מאמר מאת ג'ון לנץ על המניפסט והרקע לכתיבתו] 
קטגוריה:ברטראנד ראסל
קטגוריה:אלברט איינשטיין
קטגוריה:נשק גרעיני במלחמה הקרה
קטגוריה:התנגדות לנשק גרעיני
בוב תיל

רוברט "בוב" תיל (באנגלית: Robert "Bob" Theil; נולד ב-2 באוקטובר 1951, סקוטלנד) הוא מוזיקאי וזמר-יוצר פולק-רוק סקוטי.

==ביוגרפיה==
בוב תיל נולד בחווה בצפון-מזרח סקוטלנד וגדל והתבגר בעיירה הסקוטית מאריקירק. בתחילת שנות ה-70 עבר ללונדון, שבה החל בהדרגה לפתח את הקריירה המוזיקלית שלו. בסוף שנות התשעים עבר להתגורר באנטוורפן שבבלגיה.

תיל הושפע רבות מהזמרים והמוזיקאים שהובילו את הפולק-רוק של שנות ה-70 (רוי הארפר, מייקל צ'אפמן, ריצ'רד תומפסון) ובעיקר מהסקוטים ברט יאנש, אל סטיוארט וג'רי ראפרטי.

תיל שר, יוצר וכותב בסגנון מוזיקת הפולק-רוק הבריטית, ועושה בדרך כלל שימוש בגיטרה אקוסטית או חשמלית בת 12 מיתרים.

==דיסקוגרפיה==
===אלבומים===
*(So Far (1982
*(Bridging the Silence (1993
*(Playing it all for Laughs (2003
*(The Ghent Sessions (2007

==קישורים חיצוניים==
* 

* 

==הערות שוליים==

קטגוריה:מוזיקאים סקוטים
קטגוריה:זמרי פולק רוק
קטגוריה:זמרים-יוצרים בריטים
קטגוריה:בריטים שנולדו ב-1951
אליס קולצ'ין

אליס רוברט קולצ'ין (מאנגלית: Ellis Robert Kolchin; 18 באפריל 1916 - 30 באוקטובר 1991) היה מתמטיקאי אמריקאי שעסק באלגברה דיפרנציאלית וחבורות אלגבריות ליניאריות. על שמו נקרא משפט קולצ'ין על איברים אוניפוטנטיים <sup></sup> בחבורות אלגבריות ליניאריות.

==ביוגרפיה==
קולצ'ין נולד בניו יורק. הוריו היו מוריס קולצ'ין ובטי סטיינריץ'. הוא למד באוניברסיטת קולומביה, ובתום לימודיו המשיך ללמוד בה כתלמיד מחקר תחת הנחייתו של ג'וזף ריט<sup></sup>. במהלך לימודיו המתקדמים נישא אל קייט וייל בשנת 1940, ולשניים נולדו שני ילדים - פיטר ואלן.

במהלך מלחמת העולם השנייה, שירת קולצ'ין בחיל המודיעין הימי בארצות הברית. במהלך שירותו הוא הצליח לפרסם מספר מאמרים. בתום שירותו חזר אל אוניברסיטת קולומביה וקביל משרה שם. בשנת 1976 זכה לתואר פרופסור למתמטיקה. הוא פרש בשנת 1986, ובכל זאת המשיך במחקר עד מותו בשנת 1991 בניו יורק, בגיל 75.

פרט לקריירה שלו באוניברסיטת קולומביה, קולצ'ין גם כיהן בתפקידים זמניים במקומות שונים, כמו בסורבון בשנים 1954-1955, באוניברסטת פריז בשנים 1960-1961 ובאוניברסיטת פרינסטון. הוא דיבר רוסית שוטפת ואף לקח חלק בתוכנית החלפת מרצים ברוסיה בשנת 1965.

לקולצ'ין היו מספר תלמידים, ביניהם עזריאל רוזנפלד <sup></sup>.

==תרומתו למתמטיקה==
קול'צין עבד בתחום האלגברה הדיפרנציאלית, ופיתח את תורת החבורות האלגבריות הליניאריות. בעבודתו השתמשו גם בתחומים אחרים, כמו באנליזה מרוכבת, תורת K, גאומטריה דיפרנציאלית ועוד. על שמו נקרא משפט קולצ'ין, הקובע כי ניתן לשלש סימולטנית מונואיד מטריצות אוניפוטניות מעל שדה סגור אלגברית. משפטים מקבילים באלגברות לי פתירות, חבורות פתירות, ואלגברות לי נילפטוניות, הם בהתאמה משפט לי, משפט לי-קלוצ'ין ומשפט אנגל. על שמו נקראת גם טופולוגיית קלוצ'ין <sup></sup>. הוא גם תרם רבות להרחבת פיקאר-וזו.

==ממאמריו וספריו==
לרשימת המאמרים המלאה ראו בקריאה נוספת.
<div class="mw-content-ltr">
*
*
*
*
*
*
*
*
</div>

==לקריאה נוספת==
<div class="mw-content-ltr">
*
* [http://www.genealogy.ams.org/id.php?id=37381 Ellis Kolchin] at the Mathematics Genealogy Project
* "[http://www-history.mcs.st-andrews.ac.uk/Biographies/Kolchin.html Ellis Robert Kolchin]", MacTutor History of Mathematics archive University of St Andrews.

</div>

==קישורים חיצוניים==

קטגוריה:סגל אוניברסיטת קולומביה
קטגוריה:מתמטיקאים אמריקאים
קטגוריה:בעלי תואר דוקטור מאוניברסיטת קולומביה
קטגוריה:אמריקאים שנולדו ב-1916
קטגוריה:אמריקאים שנפטרו ב-1991
שלמה יהודה טבק

רבי שלמה יהודה ליב טבק (ה'תקצ"ב – י"א בטבת ה'תרס"ח; 1832 – 16 בדצמבר 1907) היה ראב"ד סיגט, מגדולי פוסקי הונגריה בתקופתו. נודע בספרי השו"ת שלו, ערך ש"י ותשורת ש"י.

==ביוגרפיה==
קברו של הרב טבק (מימין). לידו קבר בנו ר' מאיר דוד טבק ומשמאל קבר ר' משה אריה פריינד - ראש הקהל בסיגט.
נולד בסיגט, מחוז מרמורש לרב פסח צבי טבק, בגיל צעיר נסע ללמוד בגורליץ אצל הרב יקותיאל יהודה טייטלבוים, ה"ייטב לב"; ואחר כך אצל רבי אברהם יהודה שוורץ מחבר "קול אריה". כשחזר לסיגט למד בישיבת המצטיינים של הרב יהודה מודרן בעיר. 

נישא לצביה בת הגביר מרדכי ישראל מקריווה הסמוכה לסיגט. בשנת ה'תרי"ח (1857), התמנה רבו ה"ייטב לב" לרבה של סיגט, ומינה אותו לצידו לדיין ראשי. הוא כיהן בתפקידו זה חמישים שנה עד פטירתו. הוא נחשב לאחד מגדולי הלמדנים בעיר. לפי הרב דוד שפרבר, החשיב הרב מאיר אריק את הרב טבק כגדול חכמי דורו.

בכ"ט בכסלו ה'תרל"ה נפטרה אשתו הראשונה, והוא נישא בשנית למרים רובין, בתו של הדיין והמקובל הרב צבי אריה רובין, מחבר "אמרי בינה" על שיר השירים.<ref>יצחק יוסף כהן, חכמי טראנסילוואניה, מכון ירושלים תשמ"ט, עמ' 201</ref>

הרב טבק נפטר בי"א בטבת ה'תרס"ח (1907). חתנו, הרב שלמה דוב הלוי הלר מילא את מקומו. נספה בשואה.<ref>יצחק יוסף כהן, חכמי טראנסילוואניה, מכון ירושלים תשמ"ט, עמ' 80</ref>

=== יצירתו ===
עשרת ספריו רחבי היקף מבחינה הלכתית, אך השמטת שמות השואלים ותאריכי כתיבת התשובות, אינה מאפשרת כמעט שימוש מחקרי-היסטורי בספריו.

צידד בגיור של נכריות הנשואות ליהודים בנישואים אזרחיים בשל החשיבות הגדולה של הצלת יהודים מהתבוללות.<ref></ref> לצד זאת, בשאלה של גיור לשם אישות עבור יהודי דתי שלא היה חשש שיתבולל הוא החמיר, ולא הסתפק בהערכה של בית הדין שהגיורת עתידה לשמור מצוות כראוי, מפני שבלתי אפשרי לקבוע דבר כזה בלי רוח הקודש.<ref></ref><ref></ref> 

==לקריאה נוספת==
* הרב יקותיאל יהודה גרינוולד, זיכרון לראשונים – על רבני סיגט, סאטמר תרס"ט, עמ' 45–47 ('הג"מ שלמה ליב טאבאק')
* פינחס זליג שווארץ, שם הגדולים מארץ הגר, פקש תש"א, עמ' 78 סימן נג
* נפתלי בן מנחם, גווילי ספרים, ירושלים תש"ז, מס' 307, עמ' כ-כא ('קסם ספרים' – על ר' שלמה יהודה טאבאק וספריו)
* יצחק יוסף כהן, 'ר' שלמה יהודה ליב ב"ר פסח צבי טאבאק', ערכו בתוך: חכמי טראנסילוואניה, מכון ירושלים תשמ"ט, עמ' 104

==קישורים חיצוניים==
* 

* [http://www.ivelt.com/forum/download/file.php?id=70992&sid=3b7ff2a5c47e4164154c1dca137de87c&mode=view תמונת מצבתו] בבית העלמין בסיגט
* 

;ספריו
* 
* 
* 
* 
* 
* 

==הערות שוליים==

קטגוריה:רבנים הונגרים
קטגוריה:רבנים חסידים
קטגוריה:סיגט: רבנים
קטגוריה:מחברי ספרי שו"ת
קטגוריה:מחברי ספרות תורנית
קטגוריה:יהודים הקבורים בבית הקברות בסיגט
קטגוריה:פרשני השולחן ערוך
ארמדיל ענק

ארמדיל ענק (שם מדעי: Priodontes maximus; לעיתים משתמשים בשם זה כדי לתאר מינים גדולים יותר שנכחדו) הוא הארמדיל הגדול ביותר שחי כיום (למרות שבעבר התקיימו זנים כגון גליפטודון ודואדיקורוס שהיו גדולים הרבה יותר). 

== מאפיינים ==
בעבר הארמדיל הענק היה נפוץ בכל רחבי דרום אמריקה, אך כיום גבול תפוצתו הדרומי ביותר הוא צפון ארגנטינה. הארמדיל הענק ניזון מפרוקי רגליים כמו רוב הארמדילים, ומעדיף טרמיטים ונמלים כמזון. לעיתים קרובות הם אוכלים קיני טרמיטים שלמים (עשרות עד מאות אלפי טרמיטים). הם ניזונים גם מתולעים קטנות, ומיצורים גדולים יותר כמו עכבישים, נחשים ולעיתים צמחים.

הארמדיל הענק מאופיין בגודלו הגדול. אורך גופו מגיע עד למטר וחצי, כולל הזנב. ומגיע למשקלים של עד 32.5 קילוגרם בדרך כלל, למרות שנתפס פרט בטבע במשקל 52 קילוגרם ובגני חיות היו פרטים במשקל של 80 קילוגרם. גוף הארמדיל מגיע לאורך של מטר אחד, והזנב מוסיף בערך חצי מטר. לארמדיל הענק יש 80–100 שיניים, יותר מכל יונק יבשתי אחר, ויש לו טפרים גדולים ארוכים במיוחד, כולל טופר אמצעי בצורת מגל. על גופו יש 11–13 לוחות שריון, ועל הצוואר יש 3–4 לוחות נוספים. השריון הוא בצבע חום בהיר, עם רצועה צהובה בהירה בשולי השריון.

האיום העיקרי עליהם מצד האדם הוא ציד בלתי חוקי. כיום יש תוכניות שימור להצלתם.

==קישורים חיצוניים==

== הערות שוליים ==

ארמדיל ענק בשינה

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1792
קטגוריה:טקסונים שתוארו בידי רוברט קר
קטגוריה:ארמדיליים
קטגוריה:יונקים יחידים בסוגם
קטגוריה:מגה-פאונה של אמריקה הדרומית
קטגוריה:ברזיל: יונקים
קטגוריה:ארגנטינה: יונקים
קטגוריה:בעלי חיים בסראדו
ארמדיל מצטנף

ארמדיל מצטנף או ארמדיל שלוש-החגורות (שם מדעי: Tolypeutes) הוא סוג של ארמדיל שכולל שני מינים:
*ארמדיל שלוש-החגורות הברזילאי (Tolypeutes tricinctus)
*ארמדיל מצטנף דרומי (Tolypeutes matacus)
שני המינים מוגבלים לחלוטין לדרום אמריקה. מכל סוגי הארמדילים רק הסוג ארמדיל שלוש-החגורות מסתמך לחלוטין על השריון שלו להגנה. כשהם מאוימים הם מתגלגלים לכדור, מה שארמדילים אחרים לא יכולים לעשות מאחר שיש להם יותר מדי לוחות שריון בשביל לאפשר להם להתגלגל.

==קישורים חיצוניים==

==הערות שוליים==

קטגוריה:טקסונים שתוארו בידי ג'ון קרל וילהלם יליגר
קטגוריה:ארמדיליים
קטגוריה:בעלי חיים שתוארו ב-1811
הלגיון השני אוגוסטה

הלגיון השני אוגוסטה (בלטינית: Legio II Augusta; בקיצור: LEG II AVG) היה לגיון רומאי שהוקם עוד בתקופת הרפובליקה הרומית ופעל עד המאה ה-4 בבריטניה. סמליו היו הסוס האגדי המכונף פגסוס, מזל גדי ואל המלחמה מרס.

== בתקופת הרפובליקה ==
הלגיון השני הוקם בשלהי תקופת הרפובליקה המאוחרת. לפי סברה אחת הוקם הלגיון על ידי יוליוס קיסר בשם הלגיון השני סבינה או הלגיון השני גאליקה בשנת 48 לפנה"ס לערך. לפי סברה אחרת הוקם הלגיון על ידי הקונסול גאיוס ויביוס פאנסה (Gaius Vibius Pansa) בשנת 43 לפנה"ס. לאחר חיסול הכוחות הרפובליקאים בקרב פיליפי, נשבע הלגיון אמונים לאוקטביוס (לימים אוגוסטוס קיסר). הלגיון השני המקורי פורק לאחר קרב אקטיום (31 לפנה"ס).

== בתקופת האימפריה ==
בשנת 25 לפנה"ס שב והוקם הלגיון בהיספניה ושימש לביצור הכוח הרומאי בפרובינקיית היספניה טארקוננסיס. לאחר השמדתם של הלגיון השבעה עשר, הלגיון השמונה עשר והלגיון התשעה עשר בקרב יער טויטובורג נשלח הלגיון השני בשנת 9 לספירה לגרמאניה וחנה ליד מיינץ.

בשנת 43 לספירה השתתף הלגיון בכיבוש בריטניה, תחת פיקודו של אספסיאנוס. למרות הקרבות הקשים הוכיח הלגיון עליונות והוכר כאחד הכוחות המעולים של הצבא הרומאי. בשנת 55 הקים מבצר באיסקה דומנונירום (אקסטר של ימינו), שהיווה את בסיסו העיקרי למשך 20 שנה. בשל בגידת אחד ממפקדיו לא השתתף הלגיון בדיכוי מרד בודיקיאה (בשנת 61), דבר שגרם למפקדו להתאבד לאחר מכן. בשנת 66 פוצל חלק מהלגיון והועבר לגלבום (גלוסטר) ובשנת 75 הועבר לאיסקה אוגוסטה (קרליון שבדרום ויילס), שם הקים ביצורים ושהה עד סוף המאה ה-3.

ב-122 סייע הלגיון בהקמת חומת אדריאנוס. וב-142 סייע בהקמת חומת אנטונינוס.

== קישורים חיצוניים ==

* [http://www.livius.org/le-lh/legio/ii_augusta.html על הלגיון השני אוגוסטה], מאת ליוויוס
* [http://www.roman-britain.co.uk/military/leg2augusta/ היסטוריה של הלגיון באתר המוקדש לבריטניה הרומית]
* [http://www.ancient.eu/Legio_II_Augusta/ ערך על הלגיון באנציקלופדיה להיסטוריה עתיקה]
* 

==הערות שוליים==

קטגוריה:ערכים שבהם תבנית בריטניקה אינה מתאימה
שני
קטגוריה:הממלכה המאוחדת: היסטוריה צבאית
קטגוריה:בריטניה (פרובינקיה רומית)
עצלן דו-אצבע של הופמן

עצלן בקוסטה ריקה
עצלן דו-אצבע של הופמן (שם מדעי: Choloepus hoffmanni) ידוע גם כעצלן דו-אצבעי מערבי ועצלן דו-אצבעי בהיר הוא מין של עצלן דו-אצבע שחי באזורים במערב דרום אמריקה בהונדורס, אקוודור, קוסטה ריקה, פרו, ברזיל ובוליביה. העצלן חי ביערות גשם ומבלה את מרבית חייו על עצים.
הם ניזונים מעלים ופירות. הם בהירים יותר מעצלן דו-אצבע של לינאוס, ופניהם לבנות. תקופת ההריון שלהם נמשכת בסביבות שנה. הם כמעט ולא זזים, אך זזים מעט יותר מהר מהסוג שני של עצלן-דו אצבע. הם יורדים מהעצים רק כדי לעבור לעץ אחר או לשחות.
הם מגיעים לאורך של 75 סנטימטר, עם טפרים באורך 6.5 סנטימטר. לפרווה יש לעיתים גוון ירוק שמתקבל מאצות שגדלות בה ומשמשות כהסוואה לעצלן.
==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי וילהלם פטרס
קטגוריה:עצלני דו-אצבע
קטגוריה:קוסטה ריקה: יונקים
קטגוריה:ברזיל: יונקים
קטגוריה:בעלי חיים שתוארו ב-1858
קטגוריה:בוליביה: יונקים
קטגוריה:יונקים ביער האמזונאס
פארק מאיר כהנא

אנדרטה לזכרו של ח"כ הרב מאיר כהנא בפארק כהנא עם סמליל המועצה המקומית [[קריית ארבע בחלקו העליון]]
מצבת קברו של [[ברוך גולדשטיין בקצה הגן]]
פארק מאיר כהנא הוא פארק ציבורי בקריית ארבע שהוקם לזכרו של ח"כ והרב מאיר כהנא. הכניסה לפארק נמצאת בשדרות כלב בן יפונה. בפארק מוצבת אנדרטה ועליה נכתב: . קיומו של הפארק התפרסם בציבור לאחר הפגנה כנגד השר איתמר בן גביר שנערכה במקום, אז הזדעזעו רבים שלא הכירו על דבר קיומו של הפארק.<ref></ref>

== היסטוריה ==
הפארק הוקם ב־1990 על ידי תושב קריית ארבע ופעיל תנועת הימין הישראלית כך, ברוך גולדשטיין. הפארק הוקם לאחר רצח מאיר כהנא בניו יורק, במסגרתו מתנקש אמריקאי יליד-מצרים, אל סייד נוסייר, בעל זיקה לארגון הטרור האסלאיסטי אל־קאעדה, ירה ורצח את חה"כ מאיר כהנא.

ב-1994 טבח גולדשטיין ב־29 מתפללים מוסלמים וערבים במערת המכפלה שבחברון. בקשתה של משפחתו לקוברו בבית העלמין העתיק בחברון נדחתה, והוא נקבר מאחורי הפארק. לאחר שהוקמה אנדרטה לצד הקבר, והמקום הפך אתר עלייה לרגל, חוקקה הכנסת ב-1998 את "חוק איסור הקמת מצבות זיכרון לזכר מבצעי מעשי טרור". בעקבות כך, בפברואר 1999, צה"ל הרס את האנדרטה לזכרו של גולדשטיין.

פעילי ימין קיצוני נוהגים לעלות אל הקבר כל שנה בפורים, על מנת לקרוא את מגילת אסתר, ולערוך הילולה לזכר גולדשטיין. מדי שנה סוגרים כוחות הביטחון את האזור בצו, וההילולה מתקיימת במרחק קטן מהקבר. ב־2008 דחה בג"ץ עתירה של פעיל כך, נועם פדרמן לאפשר קיום ההילולה בקבר.

ב־2014 התלוננו במועצה המקומית של קריית ארבע, כי הפארק הפך בעל כורחו למקום בילוי לצעירים כולל שכרות, ונדליזם ויחסי אישות, בחסות הבידוד והחשיכה.

== ראו גם ==
* כהניזם
* פרשת ניימן השנייה
* הפיגוע בקריית ארבע (2003)

== קישורים חיצוניים ==

* [http://www.ezy.co.il/memosite.asp?memorial_id=136 פארק כהנא] באתר "ארץ זוכרת יושביה" - פרויקט תיעוד הנצחות חללי טרור

== הערות שוליים ==

קטגוריה:קריית ארבע
קטגוריה:ישראל: גנים ופארקים עירוניים
קטגוריה:ארץ ישראל: קברים ובתי קברות
קטגוריה:הנצחת חללי הטרור בישראל
חתול זהוב בורנאי

חתול זהוב בורנאי (שם מדעי: Catopuma badia) הוא מין של חתול זהוב ממשפחת החתוליים, האנדמי לאי בורנאו. הוא נמצא בסכנת הכחדה עקב ציד ואובדן היערות בהם הוא חי. ככל הנראה שרדו בטבע רק כ-2,500 חתולים ממין זה.
== מאפיינים ==
המין הוא קרובו המשפחתי של חתול זהוב אסייתי, החי גם הוא בדרום-מזרח אסיה. הוא קטן בהרבה מממנו, פרוותו חומה-אדמדמה והזנב אדום יותר, כשהחלק התחתון בהיר. הראש קצר, האוזניים הקטנות שחורות והזנב ארוך. אורכו 49.5-67 ס"מ והזנב באורך 30–40 ס"מ. משקלו 3–4 ק"ג בממוצע.

החתול הזהוב חי ביערות גשם, ביצות, ערבות, במורדות הרים עד גובה 500 מטרים ואף בחופים שונים ויערות המנגרובים שבאי בורנאו. הם נמצאו בעיקר בקלימנטאן, בסבה ובסראוואק, אך לא בברוניי. העדויות על חתולים אלה מבוססת בעיקר על תצפיות או על מצלמות נסתרות, ולכן קשה לדעת על הרגלי חייו.

==ראו גם==
*חתול זהוב אסייתי
*חתול שיש

==קישורים חיצוניים==

== הערות שוליים ==

קטגוריה:טקסונים שתוארו בידי ג'ון אדוארד גריי
קטגוריה:חתולים קטנים
קטגוריה:בורנאו: יונקים
קטגוריה:בורנאו: בעלי חיים אנדמיים
קטגוריה:ברוניי: יונקים
קטגוריה:בעלי חיים שתוארו ב-1874
קטגוריה:יונקים ביערות הגשם של דרום-מזרח אסיה
רנדי ויטמן

רנדי ויטמן (באנגלית: Randy Wittman; נולד ב-28 באוקטובר 1959) הוא מאמן כדורסל וכדורסלן עבר אמריקאי.

==קריירת משחק==
ויטמן שיחק באוניברסיטת אינדיאנה ואף זכה עמה באליפות ה-NCAA ב-1981. הוא התמודד בדראפט ונבחר במקום ה-22 על ידי וושינגטון בולטס, אך עבר בטרייד לאטלנטה הוקס. הוא שיחק באטלנטה עד 1988. שותפו הראשי לקו האחורי של אטלנטה היה רכז העבר והמאמן דוק ריברס. לאחר עונה אחת, , בסקרמנטו קינגס חזר ויטמן לעיר הולדתו אינדיאנפוליס ושיחק עבור קבוצת הפייסרס המקומית. לאחר שלוש עונות בינוניות בקבוצה פרש ויטמן ב-1992. בסה"כ סיים ויטמן את קריירת המשחק עם ממוצעים של 7.4 נקודות ו-2.2 אסיסטים בלמעלה מחמישים אחוזים מהשדה.

==קריירת אימון==
לאחר הפרישה לא עזב ויטמן את הפייסרס והמשיך בקבוצה כעוזר מאמן בעונת . הוא המשיך כעוזר מאמן גם בדאלאס מאבריקס (1993-1994) ובמינסוטה טימברוולבס (1994-1999), וב-1999 קיבל משרת מאמן ראשי בקבוצת קליבלנד קאבלירס. הוא אימן בקבוצה שתי עונות (עד ל-2001) וסיים את תקופתו בה עם מאזן שלילי 102-62. ב-2002 חזר ויטמן למשרת עוזר המאמן במינסוטה לשלוש שנים נוספות. בעונת שימש כעוזר מאמן באורלנדו מג'יק. 

בינואר 2007, במהלך עונת מונה למאמן ראשי במינסוטה טימברוולבס והחליף בתפקיד את דוויין קייסי. בדצמבר 2008 הוא פוטר מהתפקיד לאחר שהטימברוולבס החלו את עונת עם מאזן שלילי 15-4. ב-2009 מונה ויטמן לעוזר מאמן בוושינגטון ויזארדס ובמהלך עונת קודם לתפקיד המאמן הראשי בקבוצה. בעונת העפיל ויטמן עם וושינגטון לראשונה בקריירה שלו כמאמן ראשי לפלייאוף הקבוצה הגיעה לחצי גמר המזרח, לראשונה מזה 35 שנה, ובשלב זה הודחה. ויטמן והוויזארדס שחזרו את ההצלחה גם בעונת כששוב העפילו לפלייאוף ואף הדיחו בסוויפ את טורונטו ראפטורס בסיבוב הראשון.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלני אטלנטה הוקס
קטגוריה:כדורסלני סקרמנטו קינגס
קטגוריה:כדורסלני אינדיאנה פייסרס
קטגוריה:מאמני כדורסל אמריקאים
קטגוריה:מאמני קליבלנד קאבלירס
קטגוריה:מאמני מינסוטה טימברוולבס
קטגוריה:מאמני וושינגטון ויזארדס
קטגוריה:בחירות דראפט של וושינגטון בולטס
קטגוריה:כדורסלני אוניברסיטת אינדיאנה
קטגוריה:אינדיאנה: כדורסלנים
קטגוריה:אמריקאים שנולדו ב-1959
מינה הרמה

מינה הֵרְמָה (9 בפברואר 1864, קרווקולה, ליבוניה, האימפריה הרוסית - 16 בנובמבר 1941, טארטו, אוסטלנד) הייתה מלחינה אסטונית ידועה. היא הייתה האדם השני באסטוניה שרכש השכלה גבוהה בתחום המוזיקה.

תרומה משמעותית שלה, מעבר ליצירותיה, היא הבאת מוזיקת עוגב אל הכפר, שכן עד אז כמעט אף עוגבר לא ביצע מוזיקה מחוץ לערים הגדולות.

במהלך 60 שנות יצירה, חיברה יותר מ-200 כוראלים, 10 קאוואטינות, ויצירה אפית בשם "כלב ולינדה", המבוססת על דמויות מן הקאלוויפואג, האפוס האסטוני. רוב יצירתה מוזיקה קולית ולא כלית.

==ביוגרפיה==
הרמה נולדה בשם מינה הרמן, למורֶה ועקרת בית, אחת משבעה ילדים. שני הוריה היו בעלי השכלה מוזיקלית בסיסית. הרמה למדה מוזיקה בעצמה, עם עוגב קטן שאביה רכש עבורה. בגיל 15 החלה ללמוד הלחנה ופסנתר אצל ק"א הרמן.

בשנת 1883 החלה הרמה ללמוד בקונסרבטוריון סנקט פטרבורג כתלמידת העוגב היחידה באותה שנה. עוד בהיותה תלמידה בקונסרבטוריון היא הלחינה מוזיקה לכמה שירים של אנה האווה. מינה הרמה השלימה את לימודיה בשנת 1890, אך המשיכה להתגורר בסנקט פטרבורג משום שהיה קשה למצוא עבודה במחוזות הבלטיים של האימפריה. בשנת 1894 התקיים פסטיבל הזמר האסטוני החמישי, שהוביל ליצירת המקהלה של הרמה.

בשנת 1903, עקב מצוקת פרנסה, עברה הרמה לקרונשטאדט. בשנת 1915 נאלצה לעזוב עקב מלחמת העולם הראשונה, משום שאזרחים לא הורשו להישאר שם, ועברה לטארטו. שם עדיין היה קשה להתפרנס מהוראת מוזיקה. בשנת 1917 מצאה הרמה משרה קבועה בהוראת מוזיקה בגימנסיון, שכיום נקרא גימנסיון מינה הרמה.

היא המשיכה ללמד מוזיקה במקביל לכתיבת יצירות מוזקליות שונות. היא ידוע ביותר כמנצחת מקהלה בעירואי "חג השירה האסטוני" שנערך פעם בחמש שנים.

על פעילותה לקידום תרבות המוזיקה באסטוניה היא קיבלה תואר "דוקטור כבוד" מאוניברסיטת טרטו.

הרמה הלכה לעולמה ב-16 בנובמבר 1941 בטארטו. היא קבורה בבית העלמין ראדי, בטארטו.

==קישורים חיצוניים==

* 

קטגוריה:מלחינים אסטונים
קטגוריה:מנצחי מקהלות
קטגוריה:מנצחות
קטגוריה:נגניות עוגב
קטגוריה:מלחינות המאה ה-19
קטגוריה:מלחינות מן המאה ה-20
קטגוריה:ילידות 1864
קטגוריה:נפטרות ב-1941
נמרון מרגיי

נמרון מרגיי, מרגיי או חתול מרגיי (שם מדעי: Leopardus wiedii) הוא מין של נמרון ממשפחת החתוליים. זהו טורף שנמצא בדרום ומרכז אמריקה. הוא זריז ומוסווה ובעל חברבורות נמר.

המרגיי מזכיר מאוד את האוצלוט שחי באותו אזור, למרות שהוא יותר קטן ורגליו וזנבו יותר ארוכים. הוא שוקל 2.6-4 ק"ג ואורכו 48-79 ס"מ. פרוותו חומה ומנומרת בחום כהה או שחור וגם קצת מפוספסת. הזנב הארוך מפוספס בשחור.

המרגיי מתמחה בטיפוסי עצים יותר משאר חתולי אמריקה, ויכול גם לרדוף אחרי טרף במעלה העצים, למרות שלעיתים ירד לקרקע. הוא בין החתוליים היחידים (בעיקר נמר ערפילי וגם חתול שיש) שיכולים לרדת לקרקע מהעץ בלי להפיל את עצמם, אלא להסתובב ולטפס למטה. הוא שרירי מאוד ומסוגל לקפוץ עד גובה 3.5 מ'. טרפו הוא בעיקר יונקים קטנים כמו קופים, ציפורים, ביצים, לטאות וצפרדעים. הוא גם רודף אחרי סנאים בין הענפים ולפעמים יצוד על הקרקע חולדות ושרקנים. הוא תופס את טרפו ממארב ונושך אותו בצווארו וכך הורגו.

הוא נפוץ בטבע ביערות גשם ושאר ביערות מדרום מקסיקו לאורך כל אמריקה המרכזית ועד צפון מזרח אמריקה הדרומית עד לאורוגוואי וצפון ארגנטינה, אולם מקום חיותו מצטמצם במהירות והוא גם ניצוד באופן לא חוקי, כך שבעתיד הוא יהיה בסכנת הכחדה.

==קישורים חיצוניים==

* 

== הערות שוליים ==

קטגוריה:בעלי חיים שתוארו ב-1821
קטגוריה:טקסונים שתוארו בידי היינריך רודולף שינץ
קטגוריה:חתולים קטנים
קטגוריה:יונקים ביער האמזונאס
קטגוריה:יונקים ביערות הגשם של אמריקה המרכזית
קטגוריה:קולומביה: יונקים
קטגוריה:ברזיל: יונקים
קטגוריה:בוליביה: יונקים
קטגוריה:ניקרגואה: יונקים
קטגוריה:פנמה: יונקים
קטגוריה:אל סלוודור: יונקים
קטגוריה:בליז: יונקים
קטגוריה:גואטמלה: יונקים
הוואיט

מיקומו של הוואיט (מסומן בכחול) ב[[מיון TAS]]
הוואיט הוא סלע יסוד געשי בהיר דמוי בזלת. הסלע מוגדר כסוג של טרכיבזלת (S1 במיון TAS), בין בזלת למוגריט, עשיר בנתרן המכיל פנוקריסטים של אוליבין. הפלגיוקלז הכלול בו הוא או אוליגוקלז או אנדסין. מינרלים משניים נפוצים הם אוגיט, היפרסתן, סנידין ואוליבין, ובדרך כלל אין בו קוורץ.

מקור שם הסלע על שם המיקום המייצג, האי הוואי. את הכינוי לסלעים אלו נתן הגאולוג האמריקני ג'וזף אידינגס (Joseph Paxson Iddings; 1920-1857) ב-1813 לסלע בזלת מהוואי שבו היו גבישי אוליבין, והפלגיוקלז הנפוץ היה אנדסין העשיר בנתרן (ובכך שונה מבזלת שבה הפלגיוקלז עשיר יותר בסידן).

ההגדרה המודרנית של הוואיט מבוססת על ההרכב הכימי. הוואיט הוא טרכיבזלת נתרני שבו Na<sub>2</sub>O - 2 ≥ K<sub>2</sub>O. הסיליקה שוקלת בין 45% ל-52%, Na<sub>2</sub>O וה-K<sub>2</sub>O בין 5% ל-7.3% ו-MgO בין 4% ל-8%.

ההוואיט מהוואי נוצרת בשלהי הפעילות הגעשית, הרכב הכימי של המאגמה בשלב זה יותר אלקלי (הלבה מכילה יותר נתרן ואשלגן). תופעה זו אינה ייחודית להוואי, געשיות בעל אופי אלקלי קיימת גם באיים האזוריים.

בגמולוגיה הוואיט הוא כינוי בשפת הדיבור לפרידוט שמקורו באיי הוואי, שהוא אוליבין באיכות של אבן חן.

==קישורים חיצוניים==

*[http://www.sandatlas.org/hawaiite Hawaiite] – הסבר ותמונות
*[https://wwwf.imperial.ac.uk/earthscienceandengineering/rocklibrary/viewrecord.php?cID=86 IG594- Hawaiite] – ניתוח שקף פטרוגרפי של דגימת הוואיט ממאסיף סנטרל בצרפת

== הערות שוליים ==

קטגוריה:סלעי יסוד
קטגוריה:סלעים געשיים
קטגוריה:סלעים
המשחקים האירופיים

סמל המשחקים האירופיים
המשחקים האירופיים הם תחרות ספורט רב-ענפית בהשתתפות ספורטאים ממדינות אירופה. ההחלטה על קיום המשחקים התקבלה בכינוס הוועדים האולימפיים האירופיים ברומא ב-8 בדצמבר 2012. המשחקים הראשונים נערכו בבאקו ב-2015, ולאחר מכן ימשיכו להיערך בתדירות של אחת לארבע שנים. משחקים דומים נערכים גם ביתר היבשות: משחקי אסיה והמשחקים הפאן-אמריקאיים נערכים מאז 1951, המשחקים הפאסיפיים נערכים מאז 1963, ומשחקי אפריקה נערכים מאז 1965. אירופה היא היבשת האחרונה המקיימת אירוע במתכונת זו.

הולנד נבחרה לארח את המשחקים האירופיים בשנת 2019, בתשע ערים שונות, אך שבועות ספורים לאחר בחירתה, ושלושה ימים לפני פתיחת המשחקים האירופיים בבאקו, הודיעה כי היא מוותרת על האירוח, בשל העלויות הגבוהות. בסופו של דבר, בשנת 2016 בחרו הוועדים האולימפיים האירופיים בבירת בלארוס, מינסק, לארח את המשחקים לאחר שירדו מהפרק הצעות אפשריות אחרות. מינסק הייתה העיר היחידה שהגישה את מועמדותה לאירוח.

==ענפים==
התחרויות במשחקים האירופיים הראשונים בבאקו ב-2015 נערכו ב-20 ענפים שונים. חלק מהענפים (כדורגל חופים, סמבו וקראטה) אינם ענפים אולימפיים. גם בענפים אולימפיים נערכו תחרויות במקצועות שאינם אולימפיים, כגון התעמלות אירובית והתעמלות אקרובטית, ואילו בכדורסל, למשל, נערכו תחרויות במתכונת של 3x3. ענפים אולימפיים שבהם אין תחרויות במשחקים האירופיים הם הוקי שדה, הרמת משקולות, טניס, כדורגל, כדוריד, קרב חמש מודרני, רוגבי שביעיות, רכיבה על סוסים ושיט.

20 הענפים בהם התקיימו תחרויות הם:

== טבלת מדליות ==
הטבלה מסודרת לפי שיטת זהב תחילה, הטבלה נכונה עד למשחקים האירופאיים 2019
{| class="wikitable sortable" style="text-align:center;"
!מיקום
!מדינה
! style="background-color:gold; width:5.0em;" |זהב
! style="background-color:silver; width:4.0em;" |כסף
! style="background-color:#cc9966; width:4.0em;" |ארד
! style="width:4.0em;" |סך הכל
|-
|1
| align="right" |
|123
|64
|86
|273
|-
|2
| align="right" |
|33
|27
|51
|111
|-
|3
| align="right" |
|26
|25
|33
|84
|-
|4
| align="right" |
|24
|31
|43
|98
|-
|5
| align="right" |
|24
|20
|26
|70
|-
|6
| align="right" |
|23
|41
|24
|88
|-
|7
| align="right" |
|23
|23
|46
|92
|-
|8
| align="right" |
|18
|22
|31
|71
|-
|9
| align="right" |
|17
|25
|16
|58
|-
|10
| align="right" |
|13
|13
|17
|43
|-
|44–11
|align="right" |כל השאר
|129
|162
|249
|540
|}

==השתתפות ואירוח==
50 מדינות השתתפו במשחקים אלו

==המדינות המארחות==
* – באקו 2015
* – מינסק 2019
* – קרקוב 2023
* – איסטנבול 2027

==קישורים חיצוניים==

* 

==הערות שוליים==

*
קטגוריה:תחרויות ספורט רב-ענפיות
קטגוריה:אירופה: תחרויות ספורט
דוד שמידל

הרב דוד מיכאל שמידל (נולד בי"ז בניסן תרצ"ד, 2 באפריל 1934) הוא יושב ראש ארגון אתרא קדישא. ראש כולל, עורך תורני ופעיל במאבקי היהדות החרדית בישראל בנושאי דת ומדינה.

==ביוגרפיה==
נולד בווינה, אוסטריה, בן יחיד לפנחס ומרים שמידל, משפחה הונגרית. ב-1939, בהיותו כבן חמש, עלה עם משפחתו לארץ ישראל אביו התפרנס מקמעונאות. למד בישיבת סלבודקה בבני ברק אז התקרב אל הרב אברהם ישעיהו קרליץ ה"חזון איש" ובהמשך היה מתלמידיו של הרב גדליה נדל. לאחר מכן למד בישיבת באר יעקב אצל הרב משה שמואל שפירא.

נישא לעליזה, שהייתה מורה למקצועות קודש בסמינר הרב וולף בבני ברק. לבני הזוג שמונה בנות ובן.

==פעילות ציבורית==
ב-1956 פעל בשליחות הרב יצחק זאב סולובייצ'יק במאבק נגד החפירות בקבר הרמב"ם בטבריה. בשנות ה-60 היה פעיל במאבק החרדי נגד מערכת הבריאות בפרשת ניתוחי המתים בישראל וחבר בוועדה הציבורית להגנת כבוד האדם שהקים הרב רפאל סולובייצ'יק.

החל מאמצע שנות ה-70 ולאחר פטירת העסקן הרב אברהם ברוך ארטן הוא עומד בראש ארגון אתרא קדישא הנאבק נגד חפירות בבתי קברות יהודים בישראל ובתפוצות ומארגן הפגנות סוערות נגד חפירות בשטחי קבורה. בשנת 1979 נעצר בשל מעורבותו בהפגנות במתחם מחנה צבאי שהוקם אז בהר שנאן בטענה לפגיעה בקברי אמוראים בראשית העשור השני של המאה ה-21 התנהל מאבק פנים-חרדי נגד הארגון, שבעקבותיו חתמו רבנים מחוג חזון איש על כרוז המוחה על הפגיעה בכבודו של הרב שמידל.

==פעילות תורנית==
במשך עשרות שנים עמד בראש כולל אברכים "מתיבתא דרבי יוחנן" בבית הכנסת של ראשוני החסידים בטבריה שחבריו למדו בו במשך כל ימות השבוע, וחזרו לביתם לשבת. בראשית העשור השני של המאה ה-21, לאחר שגדלה הקהילה החסידית בטבריה, נסגר הכולל והרב שמידל בשנת תשע"א עבר לקוממיות.
הוא חבר המערכת של הוצאת שבתי פרנקל.

==קישורים חיצוניים==

* 
* 
* 

==הערות שוליים==

קטגוריה:בוגרי ישיבת באר יעקב
קטגוריה:בוגרי ישיבת סלבודקה (בני ברק)
קטגוריה:בני ברק: רבנים
קטגוריה:מועצה אזורית שפיר: אישים
קטגוריה:פעילי ציבור חרדים ישראלים
קטגוריה:מהדירי ספרות תורנית
קטגוריה:רבנים חרדים ישראלים
קטגוריה:ישראלים שנולדו ב-1934
בנק קונטיננטל

בנק קונטיננטל היה בנק ישראלי שהוקם בשנת 1974 ופעל בתחום האשראי לסחר חוץ, ומסחר במט"ח. בשנת 2004 נסגר הבנק לאחר שצבר הפסדים כבדים, ופעילותו הועברה לבנק הפועלים.

הבנק נוסד בשותפות על ידי בנק הפועלים (63.3%), ועל ידי הבנק הגרמני BFG (בנק האיגודים המקצועיים בגרמניה) שהחזיק 36.7% מהמניות. בשנת 2000 נרכש בנק BFG הגרמני על ידי בנק SEB השוודי (Skandinaviska Enskilda Banken).

הבנק עסק בעיקר במתן אשראי ליצואנים ישראליים באירופה. כמו כן עסק הבנק במסחר במטבע חוץ.

במהלך השנים 2000-2001 העניק הבנק אשראי בסכומים גבוהים מאוד לקבוצת פלד-גבעוני, עד כדי 75% מסכום ההון העצמי של הבנק. לאחר שהקבוצה נקלעה לקשיים, נאלץ הבנק למחוק את רובו המוחלט של החוב מספריו. בשנת 2003 נדרשו הבעלים להזרים הון נוסף לבנק, ובנובמבר 2003 רכש בנק הפועלים את חלקו של בנק SEB. הבנק נסגר בסוף יוני 2004, לאחר שהנכסים וההתחייבויות הועברו לבנק הפועלים.

==קישורים חיצוניים==
* 
* 
* 
* 
* 

==הערות שוליים==

קונטיננטל
קטגוריה:ישראל: חברות שהוקמו ב-1974
בנק יורו טרייד

שמאל
בנק יורו טרייד היה בנק ישראלי שהוקם בשנת 1951 על ידי משפחת ארגואטי בשם "בנק לבניה", ופעל בתחום המסחר במטבע חוץ. בשנת 2005 חדל הבנק לעסוק בפעילות בנקאית, והפך לבית השקעות. לאחר תהליך מסודר של צמצום פעילות האשראי והפקדונות, בוטל רישיון הבנק של החברה.

בשנת 2003, לאחר הפרשיות בבנק למסחר ובבנק לפיתוח התעשייה, ביקש בנק ישראל לצמצם את מספר הבנקים הקטנים, ובכללם את בנק יורו טרייד.

משפחת ארגואטי החזיקה בשליטה כמעט מלאה בבנק עד סיום פעילותו הבנקאית ומאז שנת 2005 ממשיכה להחזיק בשליטה בחברת ההשקעות יורוטרייד. 

==קישורים חיצוניים==
* 
* 
* [https://web.archive.org/web/20150923182054/http://www.bankinfo.co.il/%D7%91%D7%A0%D7%A7-%D7%99%D7%95%D7%A8%D7%95%D7%98%D7%A8%D7%99%D7%99%D7%93.aspx בנק יורוטרייד], באתר בנק אינפו

יורו טרייד
קטגוריה:ישראל: חברות שהוקמו ב-1951
מיסופוניה

מיסופוניה (Misophonia) או רגישות שמיעתית היא הפרעה שמיעתית המוגדרת כ'שנאה לרעש' (מיסו=שנאה, פוניה=צליל/רעש). ההפרעה היא נוירופסיכיאטרית, ומתבטאת ברגשות שליליים המגיעים עקב שמיעה של קול מסוים, הקול יכול להיות בעוצמה חלשה או חזקה. המושג נטבע לראשונה בידי מדעני המוח האמריקאים פבל ומרגרט ג'אסטרבוף. 

מיסופוניה – חוסר סבילות ספציפית מאוד למגוון קולות מסוימים, במקרים רבים ההגדרה חופפת להיפראקוזיס של הקולות החלשים - קולות הלעיסה – בליעה – נשימה שתוארו לעיל. גם המיסופוניה קשורה להפרעת בקרה במערכת השמיעה המרכזית. 

למרות שהחולים סובלים מסטרס ניכר, המיסופוניה לא מסווגת כהפרעה פסיכיאטרית נפרדת במדריכי האבחון הפסיכיאטריים DSM-5 (ארצות הברית) או ב-ICD-10 (אירופה), אלא מסווגת כתת-סעיף של היפראקוזיס. בשנת 2013, שלושה פסיכיאטרים מהמרכז האקדמי-רפואי באמסטרדם גיבשו אבחנה להפרעה זאת לפיה הומלץ שהיא תסווג כהפרעה פסיכיאטרית נפרדת.

לפעמים מיסופוניה נגרמת כתוצאה של OCD או בעיות פסיכולוגיות.

== תסמינים ==
אנשים הלוקים במיסופוניה חשים לרוב עצבנות או חרדה בעת האזנה לקולות מסוימים כגון: כחכוח בגרון, גזיזת ציפורניים, לעיסה, שתייה, צחצוח שיניים, נשימה, דיבור, התעטשות, פיהוק, הליכה, לעיסה של מסטיק, הטלת צואה, צחוק, נחירה, בליעה, הקלדה, שיעול, זמזום, שריקה, חריטה של סרגל או סכו"ם במשטח, שירה, חזרה של אותו הצליל מספר פעמים, מתיחת שריר ועוד. חלק מהלוקים בתסמונת מפתחים עצבנות או חרדה רק אם הקולות נגרמים בידי אחרים ולא בידיהם עצמם.

מאחר שהצלילים מעוררים תגובת חרדה או סטרס, מופיעים סימפטומים של תגובת הילחם או ברח כגון: מתח שרירים, ריור, חוסר אונים וקצב לב מואץ. חלקם אפילו מושפעים מגירויים חזותיים. ההפרעה מאופיינת גם בחרדה שיוצרת התנהגות נמנעת - מה שעלול להוביל לירידה בסוציאליזצייה.

== טיפול ==
הטיפול במיסופוניה כמו גם ברגישות יתר לרעש בכללותה, היפראקוזיס, הוא על ידי TRT או טיפול CBT. אמנם קיים מספר מוגבל של מאמרים וסקירות ספרות על הטיפול במיסופוניה מאחר שהיא תת-סעיף קטן יחסית של ההיפראקוזיס, אולם ישנם מספיק נתונים מבוקרים על TRT והיפראקוזיס או CBT והיפראקוזיס. חלק מהטיפול יכול להיות על ידי הוספת צליל חיצוני - על ידי מחולל קול חיצוני, בדומה לטיפול בטנטון או בהיפראקוזיס.

==ראו גם==
* סינסתזיה
* היפראקוזיס

==קישורים חיצוניים==
* יאיר ניצני כותב על מיסופוניה [http://www.yairnitzani.com/אפשר-קצת-שקט/]
* כתבה על מיסופוניה באתר סלונה [http://saloona.co.il/karin177/?p=11]
* מיכל יפה על מיסופוניה באתר סלונה [http://saloona.co.il/madrich/?p=1566]
* מידע על רגישות שמיעתית באתר אקטואליק [http://actualic.co.il/מהי-רגישות-שמיעתית-הדרכים-והטיפול-בבע/]
* מיסופוניה באתר מכון דוידסון [https://davidson.weizmann.ac.il/online/askexpert/למה-מפריע-לי-לשמוע-אנשים-לועסים]
* 
* באתר מיסופניה ישראל [https://web.archive.org/web/20190209020944/http://www.misophonia-israel.info/misophonia]
* מהי מיסופוניה ואיך ניתן לטפל בה? באתר [https://www.alhasapa.co.il/art.asp?Id=3433 על הספה] [https://www.alhasapa.co.il/art.asp?Id=3433]
* טיפול CBT למיסופוניה, מכון פסגות נוסד ב-1989
https://psagot.com/misophonia/ 

קטגוריה:נוירולוגיה
קטגוריה:מחלות
קטגוריה:פסיכיאטריה
ג'וזף דנפורד

ג'וזף פרנסיס דנפורד הבן (באנגלית: .Joseph Francis Dunford, Jr; נולד ב-8 בדצמבר 1955) הוא גנרל אמריקאי שכיהן כיושב ראש המטות המשולבים מספטמבר 2015 עד אוקטובר 2019. קודם לכן שירת כמפקד חיל הנחתים של ארצות הברית, כמפקד כוח הסיוע הביטחוני הבינלאומי וכוחות ארצות הברית באפגניסטן, וכן פיקד על הרגימנט ה-5 של חיל הנחתים. ידוע בכינויו "פייטינג ג'ו" ("Fighting Joe").

==ראשית חייו==
דנפורד נולד בבוסטון שבמסצ'וסטס למשפחה קתולית. הוא גדל בקווינסי, פרבר של בוסטון. למד בתיכון בוסטון קולג' וסיים את לימודיו שם בשנת 1973. ב-1977 סיים את לימודיו בקולג' סיינט מייקל בורמונט.

הוא בוגר מכללת המלחמה של צבא ארצות הברית בקרלייל, פנסילבניה, ומחזיק בתואר שני בממשל מאוניברסיטת ג'ורג'טאון ובתואר נוסף ביחסים בינלאומיים מאוניברסיטת טאפטס.

==קריירה==
בשנת 1977 התגייס דנפורד לחיל הנחתים. הוא עבר הכשרה כלוחם וקורס קציני חי"ר. ב-1978 שירת כמפקד מחלקה ופלוגה בגדוד השלישי של החטיבה ה-1 בחיל. בהמשך השלים את קורס הסיור של צבא ארצות הברית ובשנת 1995 שירת כקצין אג"ם וכמפקד הגדוד השלישי ברגימנט הנחתים השישי.

בהמשך שירת כעוזר מפקד כוח המשלוח השלישי של חיל הנחתים. בין השנים 1988–1991 שירת דנפורד כמדריך בקורס הקצינים של החיל בבסיס קוונטיקו. בשנת 1999 שימש כמזכיר בכיר לסגן יושב ראש המטות המשולבים. בשנת 2001 מונה למפקד רגימנט הנחתים החמישי והוביל אותו בלחימה בעיראק בעת הפלישה ב-2003. במהלך תקופה זו זכה לכינוי "ג'ו הלוחם" ("Fighting Joe"). בשנת 2004 לקח חלק בקרבות בפלוג'ה. במאי 2009 קודם למפקד כוח המשלוח הראשון של חיל הנחתים ולמפקד פיקוד הנחתים בגזרת פיקוד מרכז של ארצות הברית. באוקטובר 2010 קודם לדרגת גנרל ומונה לסגן מפקד חיל הנחתים.

באוקטובר 2012 מונה על ידי נשיא ארצות הברית ברק אובמה להוביל את הפיקוד על כוחות ארצות הברית ונאט"ו באפגניסטן. לאחר הסתבכותו של מפקד הכוחות הנוכחי באפגניסטן, הגנרל ג'ון אלן, בחקירה הקשורה לסקנדל שבו מעורב ראש סוכנות הביון המרכזית דייוויד פטראוס, ביקש מזכיר ההגנה לאון פנטה כי מינויו של דנפורד לתפקיד זה יאושר בהקדם המרבי.

ב-17 באוקטובר 2014 מונה למפקד חיל הנחתים של ארצות הברית ה-36. בשנת 2015 במקומו מונה רוברט נלר.

במאי 2015 מונה על ידי הנשיא ברק אובמה להחליף את מרטין דמפסי כיושב ראש המטות המשולבים של צבא ארצות הברית, ה-19 במספר. ביולי באותה שנה אושר מינויו בסנאט, והוא נכנס לתפקידו ב-25 בספטמבר 2015 ושירת בתפקיד עד אוקטובר 2019.

ב-2017 הוענק לו בישראל אות הערכה מטעם הרמטכ"ל.

==קישורים חיצוניים==

* [https://www.defense.gov/About/Biographies/Biography-View/Article/621329/general-joseph-f-dunford-jr/ ג'וזף דנפורד] באתר מחלקת ההגנה של ארצות הברית
* .
* .
* .
* .
* .
* 

==הערות שוליים==

קטגוריה:יושבי ראש המטות המשולבים
קטגוריה:גנרלים בחיל הנחתים של ארצות הברית
קטגוריה:אמריקאים מעוטרי אות לגיון ההצטיינות
קטגוריה:מקבלי עיטור מסדר ההצטיינות של הרפובליקה של איטליה
קטגוריה:בוסטון: אישים
קטגוריה:מעוטרי מדליית השירות המצוין של מחלקת ההגנה
קטגוריה:אמריקאים ממוצא אירי
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:מעוטרי אות הערכה מטעם הרמטכ"ל
קטגוריה:מעוטרי מדליית השירות המצוין של הצי
קטגוריה:מפקדי חיל הנחתים
קטגוריה:בוגרי אוניברסיטת טאפטס
קטגוריה:בוגרי אוניברסיטת ג'ורג'טאון
קטגוריה:אמריקאים שנולדו ב-1955
גרהם הרמן

גרהם הרמן (באנגלית Graham Harman; נולד ב-9 במאי 1968) הוא פרופסור באוניברסיטה האמריקאית בקהיר, מצרים. הוא פילוסוף העוסק במטפיזיקה עכשווית, ומנסה לשנות את תוצאותיו של המפנה הלשוני בפילוסופיה המערבית. הוא מכנה את רעיונותיו "אונטולוגיה מוכוונת אובייקטים" (; object-oriented ontology, OOO). זרם רחב יותר של פילוסופים, הריאליזם הספקולטיבי, כולל את הרמן ואת הפילוסופים יאן המילטון גראנט, קוונטין מייסו וריי ברסיי.

== ביוגרפיה ==
נולד באיווה-סיטי, וגדל במאונט-ורנון, איווה. הוא למד בסנט-ג'ון קולג' באנאפוליס שבמרילנד, שם קיבל את תואר הבוגר. לאחר מכן המשיך את לימודי הפילוסופיה אצל אלפונסו לינגיס באוניברסיטת המדינה של פנסילבניה, וסיים את תואר המוסמך ב-1991. סיים את הדוקטורט באוניברסיטת דה-פול ב-1999. ניהל טור הספורט בעיתון מקוון תוך כדי כתיבת הדוקטורט, ולדעתו סגנונו בכתיבה הפילוסופית ופוריותה השתפרו בעקבות כך. מאז 2000, הוא חבר במחלקה לפילוסופיה באוניברסיטה האמריקאית בקהיר.

== מחשבה ==
מתוך פרשנות ל"ניתוח שימושי" (tool-analysis) של היידגר ב"הוויה וזמן", הרמן מתחיל לפתח את מה שהוא קורא לה "אונטולוגיה מוכוונת אובייקטים" . מתוך שהוא מגדיר את הניתוח השימושי כשאלה מכריעה בשביל הפילוסופיה של המאה ה-20, הרמן מוצא בהיידגר את שורשיה של המטאפיזיקה של הדברים, המוצאת תיאור והצדקה לקיומם האוטונומי של הדברים. אך גם בהיותו עובד בתוך גבולות הפנומנולוגיה, הוא מוצא כי ההיסטוריה הנרחבת שלה איננה מספקת, מכיוון שהיא מכפיפה את החיים העצמאיים של הדברים למגע האנושי איתם. בניגוד למסורת הקנטיאנית, הגישה מוכוונת-הדברים שלו רואה את החיים האמיתיים המוזנחים של האובייקטים כאדמה פורייה למטאפיזיקה שתקום לתחיה. מתוך הבלטה של המושגים כמו סובסטנציה והסיבה המזדמנת, הוא מצהיר על אוטונומיה מוחלטת של הדברים מדברים אחרים, ומנסה לרמוז לחייהם המחתרתיים האפלים ולהסתיר את תנועותיהם על ידי פעולה מטאפורית.

==קישורים חיצוניים==

קטגוריה:פילוסופים אמריקאים
קטגוריה:בוגרי מכללת סנט ג'ון
קטגוריה:בוגרי אוניברסיטת המדינה של פנסילבניה
קטגוריה:בוגרי אוניברסיטת דה פול
קטגוריה:אמריקאים שנולדו ב-1968
ברק רביד

ברק רביד (נולד ב-22 במאי 1980) הוא עיתונאי ישראלי. משמש ככתב ופרשן מדיני באתר וואלה וכפרשן מדיני ברשת CNN. בעבר שימש ככתב המדיני של "חדשות 13" ו"הארץ". הוא כותב גם טורים ודיווחים באנגלית לאתר החדשות האמריקאי אקסיוס.

== ביוגרפיה ==
רביד נולד וגדל בכפר סבא לישראל ולבתיה. הוא התגייס לצה"ל בשנת 1998 ושירת ביחידה 8200 של אגף המודיעין. בשירות המילואים הגיע לדרגת רב-סרן. לאחר שחרורו מצה"ל למד לתואר ראשון בהיסטוריה של המזרח התיכון באוניברסיטת תל אביב.

רביד מראיין את [[שגריר ארצות הברית בישראל, דייוויד פרידמן על רקע שלט השגרירות החדש, סמוך לאחר העברתה לירושלים, מאי 2018]]
בשנת 2007 החל לשמש ככתב המדיני בעיתון "הארץ". בפברואר 2015 פרסם תחקיר בן שני חלקים, שחשף פרטים על הנחיות שנויות במחלוקת באשר לפעילות מחלקת התקשוב במערך ההסברה הלאומי במשרד ראש הממשלה. באותה שנה בעקבות פנייתו לקבלת מידע התנהל דיון עע"מ עיתון 'הארץ' נ' משרד החוץ בו זכה העיתון ומידע פורסם.

שימש כפרשן בתוכנית הבוקר של ניב רסקין בגלי צה"ל, לצד הכתב הפוליטי של חברת החדשות, עמית סגל. בספטמבר 2017 עזב את תפקידו ב"הארץ" ועבר לשמש כפרשן המדיני בחדשות ערוץ עשר (לאחר מכן בערוץ 13), וב-29 באוקטובר באותה שנה החל לשמש רשמית בתפקיד. רביד מתאר כי בעבודתו זו, למרות שהתבקש להשתמש במונח "יהודה ושומרון" הוא התעקש לומר "הגדה המערבית הכבושה". ב-15 ביולי 2020 פוטר מחדשות 13 בשל תוכנית קיצוצים. את פיטוריו הוא ניסה לתלות ב"גזענות על רקע היותו אשכנזי"<ref></ref> ותיאר בספרו כמשבר המקצועי העמוק ביותר שחווה.

באוגוסט 2020 החל לעבוד באתר "וואלה" ככתב ופרשן מדיני. מנובמבר 2023 משמש רביד בנוסף כפרשן מדיני ופוליטי ברשת CNN.<ref></ref><ref></ref>

== פרסים והוקרה ==
* 2024 - פרס אלדו בקמן מאת תא כתבי הבית הלבן על מצוינות כוללת בסיקור הבית הלבן.

==חיים אישיים==
רביד מתגורר בוושינגטון די. סי. ונשוי לד"ר עדי פריזן, רופאת ילדים וסגנית-מנהלת בית החולים וולפסון. לזוג שני ילדים.

== ספרו ==
* השלום של טראמפ, בהוצאת משכל (ידיעות ספרים), על הסכמי אברהם, 363 עמודים, 2021

==קישורים חיצוניים==

* [https://web.archive.org/web/20150505080705/http://blogs.haaretz.co.il/barakravid/ הבלוג של ברק רביד], באתר הארץ
* 
* [https://13news.co.il/writer/barak-ravid/ הכתבות של ברק רביד], באתר חדשות 13
* [https://news.walla.co.il/writer/2014 הטורים והכתבות של ברק רביד], באתר וואלה
* [https://www.axios.com/authors/Barak_Ravid/ ברק רביד], באתר אקסיוס
* 
* אריה אלדד ובן כספית, [https://103fm.maariv.co.il/programs/media.aspx?ZrqvnVq=HJHIDL&c41t4nzVQ=EF "רק ככה אפשר להתקדם לכיוון פתרון הסכסוך"], באתר 103fm, 26 ביוני 2019
* 
* 
* 

==הערות שוליים==

קטגוריה:סגל הארץ
קטגוריה:סגל וואלה!
קטגוריה:סגל חדשות 13
קטגוריה:פרשנים פוליטיים ישראלים
קטגוריה:כתבים מדיניים ישראלים
קטגוריה:תל אביב-יפו: אישים
קטגוריה:בוגרי אוניברסיטת תל אביב
קטגוריה:כפר סבא: אישים
קטגוריה:סגל CNN
קטגוריה:ישראלים שנולדו ב-1980